Sy draai nie doekies om met unieke ontwerp nie | Huisgenoot
Sy draai nie doekies om met unieke ontwerp nie
Huisgenoot Digitaal op November 27, 2013 Deel
’n Doekspeld het haar nog altyd geboei, ook het sy van kleins af ’n aanvoeling vir ontwerp.
Lucinda de Kock (25) van Thabazimbi het dié vreemde obsessie gebruik om ’n alternatiewe aandrok die lig te laat sien. Sy het die rok se lap gemaak deur blompatrone van doekspelde op net vas te steek en gekleurde krale tussenin te werk.
“My vriendin het vir my ’n klomp prentjies van rokke gestuur en ek net skielik die idee kry,” vertel sy. “Ek onthou goed ek was van die werk af op pad huis toe.”
Sy het sowat R1 200 se doekspelde gebruik om die rok te maak.
Sy en haar man, Dirkie, wat vir die Proto-mynreddingsdienste werk, woon elke jaar hul prysuitdeling by, en sy het besluit dis net die kans om dit te dra. Sy het fluks aan die werk gespring, maar sy kon net etenstyd by die werk daaraan werk omdat sy twee jong kindertjies het.
Sy werk in die salarisafdeling van Northern Platinum-myne.
Dit het ’n hele uur geduur om drie blommetjies te maak, en ná twee maande moes sy laatnag ook inspring. Toe die lap klaar is, het sy die getekende ontwerp na ’n kleremaker gebring wat die rok vir haar gemaak het.
Sy het heeltyd vir haar man probeer verduidelik hoe die rok gaan lyk. Blykbaar kon hy nietemin nie ’n ordentlike prentjie in sy kop vorm nie, want toe hy haar sien, kon hy nie ’n woord uitkry nie, lag sy.
Sy het sowat R1 200 se doekspelde gebruik om die rok te maak, maar is te bang om te gaan tel presies hoeveel spelde daar is.
Lucinda sê dit was baie lekker om die eindresultaat aan die wêreld te wys. Intussen beplan sy klaar aan haar tweede skepping.
Die lelikste en mooiste: Oscar-rokke wat wenkbroue lig Chu wys jou jy het net 10 items nodig vir jou wintersklerekas
Vorige storieWeer: Temperature vir 28 November 2013	Volgende storieHofsaak dreig oor Kaptein Seeley
Hoender-tramezzini met komkommerstokkies
DNS-getuienis verbind verdagte met die moord op Franziska Blöchliger van Tokai